Վեոլիա Հայաստան 

**«Վեոլիա Ջուր»-ը չեղարկում է 9**

**բուժհաստատությունների ջրի վարձավճարները**

**«Վեոլիա Ջուր» ընկերությունը, կարևորելով կորոնավիրուսի հաղթահարման գործընթացում մեր բժիշկների և բժշկական հաստատությունների դերը, որոշում է կայացրել հատուկ պայմաններ տրամադրել COVID-19–ի պացիենտների բուժմամբ զբաղվող 9 բժշկական կազմակերպություններին՝ ազատելով նրանց մարտ և ապրիլ ամիսների ջրի վարձավճարների պարտավորությունից։**

Հատուկ կարգավիճակ ստացած կազմակերպությունների ցանկում են՝

* «Նորք» ինֆեկցիոն կլինիկական հիվանդանոցը,
* Վնասվածքաբանության և օրթոպեդիայի գիտական կենտրոնը,
* Ոստիկանության բժշկական վարչության հոսպիտալը,
* «Սուրբ Աստվածամայր» ԲԿ–ի ծննդատան մասնաշենքը,
* Արտաշատի բժշկական կենտրոնը,
* Գյումրու ինֆեկցիոն-հակատուբերկուլյոզային հիվանդանոցը,
* Վանաձորի ինֆեկցիոն հիվանդանոցը,
* Կապանի բժշկական կենտրոնի առանձին մասնաշենքը,
* Սուրբ Գրիգոր Լուսավորիչ բժշկական կենտրոնը։

Ընկերությունը շնորհակալություն է հայտնում առողջապահության համակարգում գործող կառույցներին և բժշկական անձնակազմերին՝ իրենց հերոսական աշխատանքի համար։ «Վեոլիա Ջուր»-ը համոզված է, որ միայն համատեղ ջանքերի շնորհիվ հնարավոր կլինի հաղթահարել մեր առջև ծառացած լուրջ մարտահրավերը։

«Վեոլիա Ջուր»-ը շարունակում է աշխատել արտակարգ դրության պայմաններում և ծառայություններ մատուցել իր բազմահազար հաճախորդներին, ինչպես նաև կենսական կարևորության կազմակերպություններին։

**...**

|  |
| --- |
| **Կոնտակտներ** |
| **Վեոլիա Հայաստան** Մուրադ Սարգսյան, «Վեոլիա Ջուր» ՓԲԸ Հասարակայնության հետ կապերի բաժնի պետ, Հեռ՝ + 374 11.59 03 68, Բջջ՝ +374 77.97 27 42Էլ․ հասցե՝ murad.sargsyan@veolia.com |   |  |
|  |